ananddey/assamese-wiki-corpus huggingface dataset:
অসম বাৰ্তা

অসম বাৰ্তা এখন অসমীয়া ভাষাৰ বাতৰি কাকত আৰু ডিজিটেল নিউজ মেডিয়া। 'অসম বাৰ্তা' প্ৰকাশনৰ দ্বাৰা প্ৰকাশিত কাকতখন প্ৰতি সোমবাৰে মাজুলীৰ পৰা প্ৰকাশ পাই আহিছে। ২০২০ চনৰ ২০ এপ্ৰিল তাৰিখে প্ৰথম সংখ্যা প্ৰকাশ পাইছিল।

প্ৰকাশ

'অসম বাৰ্তা'ৰ প্ৰকাশক হৈছে 'অসম বাৰ্তা' প্ৰকাশন। এই কাকতখনৰ ইণ্টাৰনেট সংস্কৰণো উপলব্ধ।

কাৰ্যালয়

বাতৰি কাকতখনৰ মুখ্য কাৰ্যালয় মাজুলীৰ সদৰ গড়মূৰৰ এ.বি. বিল্ডিঙত অৱস্থিত।

লগতে চাওক

আমাৰ সময়

তথ্য সংগ্ৰহ

শ্ৰেণী:অসমৰ সংবাদ পত্ৰ
ৰাজকুমাৰ সত্ত্ব

ৰাজকুমাৰ সত্ত্ব (ইংৰাজী: Prince Sattva) জাতকৰ কাহিনী অনুসৰি গৌতম বুদ্ধৰ পূৰ্বৰ অৱতাৰ সমূহৰ ভিতৰত এক অন্যতম অৱতাৰ।

তপস্বী জীৱন

জাতকৰ কাহিনী মতে গৌতম বুদ্ধ মহাৰথ ৰজাৰ পুত্ৰ সত্ত্ব হিচাপে অৱতাৰ লৈছিল আৰু তপস্বী জীৱন গ্ৰহণ কৰিছিল৷ তপস্বী হিচাপে তেওঁ বহু কেইজন শিষ্য লাভ কৰিছিল।

দ্বিধাদ্বন্দ্ব

এবাৰ এজন ঘনিষ্ঠ শিষ্যৰ সৈতে বৌদ্ধিসত্ত্ব খোজ কাঢ়ি গৈ থাকোঁতে এটা শিলৰ ওচৰ পায়গৈ৷ শিলটোৰ তলত এজনী অনাহাৰে থকা বাঘিনীয়ে খাদ্যৰ অভাৱত আৰু ভোকত কাতৰ হৈ নিজৰ নৱজাত পোৱালিবোৰকে খাবলৈ উদ্যোত হয়। তেতিয়া বোধিসত্ত্বই শিষ্যজনক খাদ্য বিচাৰি যাবলৈ কয় আৰু তেওঁ নিজে বাঘৰ পোৱালিকেইটাক বচোৱাৰ উপায় উলিয়াবলৈ চেষ্টা কৰে। শিষ্যজন গুছি যোৱাৰ পিছত বোধিসত্ত্বই অনুভৱ কৰে যে তেওঁৰ শিষ্যজনে খাদ্য বিচাৰি নাপাবও পাৰে সেয়ে তেওঁ বাঘৰ পোৱালীকেইটা ৰক্ষা কৰিবলৈ নিজৰ শৰীৰটো ত্যাগ কৰাৰ সিদ্ধান্ত লয়। তেওঁ শিলৰ পৰা জপিয়াই মৃত্যুমুখত পৰে আৰু বাঘিনীজনীয়ে তেওঁৰ মৃত শৰীৰটো খাই পেলায়৷

কৃতিত্ব আৰু উত্তৰাধিকাৰ

এইদৰে বিভিন্ন অৱতাৰৰ মাজেৰে তেওঁ বৌদ্ধ ধৰ্মৰ উদাৰতা, ত্যাগ, নৈতিকতা, সংকল্প আৰু সমতাৰ দহটা সিদ্ধতাক সিদ্ধ কৰিবলৈ চেষ্টা কৰিছে। তেওঁৰ শিষ্যজনে খাদ্য নাপাই উভতি আহে আৰু বোধিসত্ত্বই কি কৰিছে সেই কথা আৱিষ্কাৰ কৰাৰ লগে লগে তেওঁৰ ভাল কামত আনন্দিত হয়। তেওঁ আন শিষ্যসকলৰ ওচৰলৈ উভতি আহে আৰু শিষ্যসকলৰ সৈতে স্বৰ্গৰ পৰাও সেই ঠাইখিনিত পদুম ফুলৰ বৰ্ষণ হয়।

স্তুপ

চীনা তীৰ্থযাত্ৰী ফা-হিয়েনে উত্তৰ ভাৰতৰ চাৰিটা মহান স্তুপৰ ভিতৰত এটাৰ কথা উল্লেখ কৰিছে যিয়ে এই অৱতাৰৰ দেহাদানক স্মৰণ কৰে। ভাৰতীয় বৌদ্ধ আখ্যানমূলক সাহিত্যত এই দেহাদানক "শৰীৰৰ উপহাৰ" বুলি জনা যায়৷

তথ্য সংগ্ৰহ

শ্ৰেণী:জাতকৰ সাধু
শ্ৰেণী:কিংবদন্তি
প্ৰিয়া পুনিয়া

প্ৰিয়া পুনিয়া (জন্ম ৬ আগষ্ট ১৯৯৬) এগৰাকী ভাৰতীয় ক্ৰিকেট খেলুৱৈ।২০১৮ চনৰ ডিচেম্বৰ মাহত ভাৰতীয় মহিলা ক্ৰিকেট দলত ২০১৮–১৯ চনত ভাৰত আৰু নিউজিলেণ্ডৰ মাজত হোৱা ক্ৰিকেট শৃংখলাত তেওঁৰ অভিষেক ঘটে। আৰু ২০১৯ চনৰ ৬ ফেব্ৰুৱাৰীত নিউজিলেণ্ডৰ বিৰুদ্ধে ভাৰতৰ হৈ মহিলা টি-২০ আন্তঃৰাষ্ট্ৰীয় ক্ৰিকেটত অভিষেক ঘটায়।

২০১৯ চনৰ ছেপ্টেম্বৰ মাহত ভাৰতৰ মহিলা একদিনীয়া আন্তঃৰাষ্ট্ৰীয় দলত তেওঁলোকৰ ছিৰিজৰ বাবে( ২০১৯–২০) দক্ষিণ আফ্ৰিকাৰ বিৰুদ্ধে দলত স্থান লাভ কৰে। ২০১৯ চনৰ ৯ অক্টোবৰত তেওঁ দক্ষিণ আফ্ৰিকাৰ বিৰুদ্ধে এদিনীয়া ক্ৰিকেটৰ মূল একাদশত স্থান লাভ কৰে ।

২০২১ চনৰ মে' মাহত ইংলেণ্ডৰ মহিলা ক্ৰিকেট দলৰ বিৰুদ্ধে খেলৰ বাবে ভাৰতীয় মহিলা টেষ্ট ক্ৰিকেট দলতো তেওঁক অন্তৰ্ভুক্ত কৰা হয়।

২০২৩ চনৰ ৯ জুলাইৰ পৰা আৰম্ভ হোৱা টি-২০ মেচত বিচিচিআইয়ে বাংলাদেশৰ বিৰুদ্ধে খেলিবলগীয়া এদিনীয়া শৃংখলাৰ বাবে ভাৰতীয় মহিলা দল ঘোষণা কৰে, আৰু সেই দলত প্ৰিয়া পুনিয়াকো নিৰ্বাচিত কৰে।

উৎস

শ্ৰেণী:ভাৰতীয় মহিলা ক্ৰিকেটাৰ
নিউ গুৱাহাটী বিধানসভা সমষ্টি

নিউ গুৱাহাটী বিধানসভা সমষ্টি (ইংৰাজী: New Guwahati Assembly constituency) উত্তৰ-পূব ভাৰতৰ অসম ৰাজ্যৰ ১২৬ টা বিধানসভা সমষ্টিৰ ভিতৰত অন্যতম। ২০২৩ চনত অসমৰ সমষ্টি পুনৰ নিৰ্ধাৰণৰ সময়ত এই সমষ্টিটো নতুনকৈ গঠন কৰা হৈছিল।

এই সমষ্টিটো কামৰূপ মহানগৰ জিলাৰ অন্তৰ্গত আৰু ই গুৱাহাটী লোকসভা সমষ্টিৰ এক অংশ হিচাপে চিহ্নিত। সমষ্টিটো কোনো শ্ৰেণীৰ বাবে সংৰক্ষিত নহয় (অৰ্থাৎ সাধাৰণ শ্ৰেণীৰ)।

বিধানসভাৰ সদস্যসকল

বৰ্ষ
বিধায়ক
ৰাজনৈতিক দল
২০২৬
দিপ্লু ৰঞ্জন শৰ্মা
ভাৰতীয় জনতা পাৰ্টী

নিৰ্বাচনী ফলাফল

২০২৬ চনৰ বিধানসভা নিৰ্বাচন

২০২৬ চনৰ অসম বিধানসভা নিৰ্বাচনত এই সমষ্টিটোত প্ৰথমবাৰৰ বাবে ভোটগ্ৰহণ অনুষ্ঠিত হৈছিল। এই নিৰ্বাচনত ভাৰতীয় জনতা পাৰ্টীৰ প্ৰাৰ্থী দিপ্লু ৰঞ্জন শৰ্মাই বিজয় সাব্যস্ত কৰে। নিৰ্বাচনৰ বিতং ফলাফল তলত দিয়া হ'ল:

লগতে চাওক

কামৰূপ মহানগৰ জিলা
অসম বিধানসভাৰ সমষ্টিসমূহৰ তালিকা

তথ্যসূত্ৰ
নভিৰাজ

ৰজা নভি বা নভি ৰায় আছিল অৱসৰপিনিৰ (জৈন ধৰ্মত মহাজাগতিক সময়চক্ৰৰ অৱনমিত অৰ্ধেক আৰু বৰ্তমান জগতখন যিটোত আছে বুলি কোৱা হয়)ৰ ১৪ নং বা শেষ কুলাকাৰ। বৰ্তমান অৱসৰপিনিৰ প্ৰথম তীৰ্থংকৰ (জৈন ধৰ্মৰ প্ৰতিষ্ঠাপক) ঋষভনাথৰ পিতৃ। জৈন ধৰ্ম গ্ৰন্থ আদি পুৰাণৰ মতে নভিৰাজে ১ কোটি পূৰ্বাজীৱনত বাস কৰিছিল আৰু উচ্চতা ৫২৫ ধনুষ (দীঘল ধনু) আছিল।

জৈন সাহিত্যৰ মতে ভাৰতবৰ্ষক ঋষভনাথৰ পুত্ৰ ভৰতৰ নামেৰে ভাৰতবৰ্ষ নামেৰে নামাকৰণ কৰাৰ আগতে নভিবৰ্ষ (নভিৰ ভূমি) নামেৰে জনাজাত আছিল।

জীৱন

ৰজা নভি বা নভি ৰায় অৱসৰপিনিৰ চতুৰ্দশ বা শেষ কুলাকাৰ আছিল। তেওঁ পুৰুষসকলক নাভি (নাভিৰ নাড়ী) কাটিবলৈ শিকাইছিল আৰু সামাজিক ৰাজনীতিত সংগঠিত কৰিছিল। ৰজা নভিৰ ৰাণী মাৰুদেৱীয়ে ১৪টা শুভ সপোন দেখিছিল। যেতিয়া তেওঁ নিজৰ সপোনবোৰ ৰজাৰ আগত কোৱাত ৰজাই ক’লে যে তেওঁ তীৰ্থংকৰক জন্ম দিব। তাৰ পিছত তেওঁ বৰ্তমানৰ অৱসৰপিনিৰ প্ৰথম তীৰ্থংকৰ ঋষভনাথক জন্ম দিয়ে। জৈন গ্ৰন্থ আদি পুৰাণ অনুসৰি নভিৰাজে ১ কোটি পূৰ্বাজীৱন জীয়াই আছিল আৰু উচ্চতা ৫২৫ ধনুষ (দীঘল ধনু) আছিল। ভাগৱত পুৰাণত নভিক অন্যতম মনু হিচাপে চিত্ৰিত কৰা হৈছে। তেওঁক প্ৰথম মনু স্বয়ম্ভুৰ প্ৰপৌত্ৰ হিচাপে দেখুওৱা হৈছে।

জৈন সাহিত্য অনুসৰি ভাৰতবৰ্ষক ঋষভনাথৰ পুত্ৰ ভৰতৰ নামেৰে ভাৰতবৰ্ষ নামেৰে নামাকৰণ কৰাৰ আগতে নভিবৰ্ষ (নভিৰ ভূমি) নামেৰে জনাজাত আছিল।

টোকা

তথ্যসূত্ৰ

শ্ৰেণী:পৌৰাণিক কথা
শ্ৰেণী:জৈন ধৰ্ম
শ্ৰেণী:হিন্দু ধৰ্ম
অখিল ভাৰতীয় বিদ্যাৰ্থী পৰিষদ

অখিল ভাৰতীয় বিদ্যাৰ্থী পৰিষদ(ইং: Akhil Bharatiya Vidyarthi Parishad ),সৰ্বভাৰতীয় পৰ্যায়ত শিক্ষাৰ ক্ষেত্ৰত কৰ্মৰত সোপন্থী ছাত্ৰ সংগঠন। অ ভা বি প ৰ প্ৰতিষ্ঠা হৈছিল ১৯৪৮ চনত আৰু পিছলৈ ১৯৪৯ চনৰ ৯ জুলাই তাৰিখে আনুষ্ঠানিক ভাৱে পঞ্জীভুত হয়। ই ভাৰতবৰ্ষৰ সৰ্ববৃহৎ ছাত্ৰ সংগঠন।

২০১৪ চনৰ নবেম্বৰৰ অনুসৰি ড° ৰাজচৰণ শ্বাহি(চেন্নাই)পৰিষদৰ ৰাষ্ট্ৰীয় সভাপতি আৰু যজ্ঞবল্ক শুক্লা\(দিল্লী) ৰাষ্ট্ৰীয় সাধাৰণ সম্পাদক পদত অধিষ্ঠিত।

ইতিহাস

ছাত্ৰশক্তিক ৰাষ্ট্ৰ পুনৰ্নিৰ্মাণৰ বাবে উদ্বুদ্ধ কৰাৰ লক্ষৰে অ ভা বি প ৰ জন্ম হৈছিল ভাৰতৰ স্বাধীনতাৰ এবছৰ পিছতে ১৯৪৮ চনত। কেইজন মান ছাত্ৰ শিক্ষকে আগভাগ লোৱা পৰিষদৰ পৰিৱৰ্তি সময়ত ১৯৪৯ চনৰ ৯ জুলাইত পঞ্জীভূত হয়। প্ৰথম কেইবছৰমান ধীৰ গতিত আগবঢ়া পৰিষদখন, ১৯৫৮ চনত য়চৱন্ত কেলকাৰে দায়িত্ব লোৱাৰ পিছত নতুন গতি লাভ কৰে। কেলকাৰ আছিল বম্বেৰ এজন প্ৰৱক্তা। তেওঁ পৰিষদৰ বৰ্তমানৰ অৱস্থা পোৱাত অগ্ৰণী ভূমিকা পালন কৰিছিল। তেওঁক পৰিষদৰ মুখ্য গুৰি ধৰোঁতা হিছাপে অভিহিত কৰা হয়।

ক্ৰমান্বয়ে পৰিষদৰ কৰ্মৰ পৰিসৰ ভাৰতৰ বিভিন্ন বিশ্ববিদ্যালয়লৈ বিয়পি পৰিল। ভাজপাৰ ছাত্ৰ সংগঠন বুলি এক গুজৱ চলি থাকে যদিও, পৰিষদ প্ৰকৃততে ৰাষ্ট্ৰীয় স্বয়ংসেৱক সংঘ(আৰ এচ এচ)ৰ হে ছাত্ৰ সংগঠন বুলি নিজকে অভিহিত কৰে। ইয়াৰ প্ৰতিষ্ঠা ভাজপাতকৈ বহু আগত। অৱশ্যে পৰিষদে ভাজপাৰ যুৱ সংগঠন ভাৰতীয় যুৱ মৰ্চাৰ লগত কিছু সমযত যুটীয়া কাৰ্যসূচী গ্ৰহণ কৰে।

কাৰ্যকলাপ

পৰিষদে ৰাষ্ট্ৰীয় অখণ্ডতাৰ লক্ষ্যৰে বহুতো প্ৰকল্প হাতত লৈছে। তদুপৰি সামাজিক দায়িত্ব বোধেৰে বিভিন্ন অৰ্থ-সামাজিক সমস্যা তথা অন্যান্য সমস্যাৰ সমাধানৰ লক্ষ্যৰে বহুতো প্ৰকল্প হাতত লৈছে। পৰিষদে গ্ৰহণ কৰা বিভিন্ন পদক্ষেপ সমূহ হ’ল:

কিতাপ-বেংক
আন্তঃমহাবিদ্যলয় আৰু আন্তঃবিশ্ববিদ্যালয়ভিত্তিক সংগীত প্ৰতিযোগিতা
চিত্ৰাংকণ প্ৰতিযোগিতা
সাহিত্য প্ৰতিযোগিতা
ছাত্ৰ লিখক মিট
ক্ৰীড়া মিট
প্ৰযুক্তি, চিকিৎসা,ব্যৱস্থাপনা ও কৃষি সম্পৰ্কীয় ছাত্ৰ কৰ্মশালা
অভিযান্ত্ৰিক ও প্ৰযুক্তিবিদ্যা প্ৰদৰ্শনী
Students' Vacation Employment Bureau
First Class First Felicitation functions
Social participation camps
Personality development camps
Indo-foreign Students' Bureau
Study circles and art circles
My Home is India

ইয়াৰ উপৰিও পৰিষদে শিক্ষাৰ ক্ষেত্ৰত বিভিন্ন ধৰণে কাম কৰি আহিছে। বিভিন্ন বিশ্ববিদ্যালয় তথা মহাবিদ্যালয়ত ছাত্ৰ একতা সভাৰ নিৰ্বাচনত প্ৰতিদ্বন্দ্বিতা জৰিয়তেও এই সমস্যাবোৰ সমাধানত গুৰুত্ব আৰোপ কৰিছে।

অভাবিপৰ বিভিন্ন উপসংস্থাসমূহ

World Organisation of Students and Youth (WOSY)
Students for Development (SFD)
Student's Experience in Interstate Living (SEIL)
আৰোহণ(অভিযান্ত্ৰিক উপসংস্থা, অসম)

প্ৰকাশন

অভাবিপৰ নিজা বাৰ্তালোচনীখন হ'ল "ৰাষ্ট্ৰীয় ছাত্ৰশক্তি।" এই বাৰ্তালোচনীখন নতুন দিল্লীৰ পৰা মাহেকীয়া ভাৱে হিন্দী ভাষাত প্ৰকাশ হয়। তদুপৰি পৰিষদে বিভিন্ন বিষয়ত আলোচনা-পুথি প্ৰকাশ কৰে।

চিত্ৰ

তথ্য সংগ্ৰহ

লগতে চাওক

বাহ্যিক সংযোগ

এবিভিপি দিল্লীৰ ৱেবচাইট

শ্ৰেণী:অনুষ্ঠান প্ৰতিষ্ঠান
কেডবাৰী ডেইৰী মিল্ক

ডেইৰী মিল্ক যুক্তৰাষ্ট্ৰৰ দ্য হাৰ্শ্বে কোম্পানী কেডবাৰীৰ দ্বাৰা উৎপাদিত এবিধ মিল্ক চকলেট। ১৯০৫ চনত ইউ কেত ইয়াৰ আত্মপ্ৰকাশ ঘটে।

ইতিহাস

১৯০৫ চনৰ জুন মাহত আগৰ সকলো উৎপাদতকৈ বেছি অনুপাতত গাখীৰ লৈ প্ৰথম ডেইৰী মিল্ক প্ৰস্তুত কৰে আৰু ১৯১৩ লৈ ই কোম্পানীৰ শ্ৰেষ্ঠ বিক্ৰী হোৱা উপাদান হয়। ইয়াৰ প্ৰস্তুতকৰ্তা আছিল জৰ্জ কেডবাৰী কনিষ্ঠ। ডেইৰী মিল্ক শ্ৰেণীৰ উৎপাদ হিচাপে ১৯২৮ তফ্ৰুট এণ্ড নাট্ আৰু ১৯৩৩ ত হোল নাট্ প্ৰস্তুত কৰা হয়। ডেইৰী মিল্কৰ গাখীৰৰ পৰ্যাপ্ত পৰিমাণক সূচাবলৈ ১৯২৮ চনত কেডবাৰীয়ে 'গ্লাচ এণ্ড এ হাফ্' শ্লোগান প্ৰচাৰ কৰে।

উৎপাদন

ডেইৰী মিল্কৰ বহুতো নতুন প্ৰকাৰ আয়াৰলেণ্ড, ফ্ৰান্স আৰু পোলেণ্ডতো নিৰ্মিত হয়। বহুতৰ মতে ই আগৰ মান হেৰুৱাই পেলাইছে।

যুক্তৰাষ্ট্ৰত ডেইৰী মিল্ক কেডবাৰীৰ লেবেলত বিক্ৰী হয় যদিও ইয়াৰ প্ৰকৃত নিৰ্মাতা পেনছিলভেনিয়াৰ দ্য হাৰ্শ্বে কোম্পানী।

বিজ্ঞাপন

"এ গ্লাচ এণ্ড এ হাফ অফ ফুল ক্ৰীম মিল্ক ইন এভৰী হাফ পাউণ্ড" আৰু এটা গিলাচ ৰ পৰা গাখীৰ পৰি এটা চকলেট সৃষ্টি হোৱা আদি বিজ্ঞাপনৰ দ্বাৰা কেডবাৰীয়ে সদায় ডেইৰী মিল্কত গাখীৰৰ পৰিমাণক প্ৰচাৰ কৰি আহিছে।

২০০৪ ত কেডবাৰীয়ে ইউ.কে. আৰু আয়াৰলেণ্ডত টেলিভিছন বিজ্ঞাপনৰ এক শৃংখলা আৰম্ভ কৰে য'ত এজন মানুহ আৰু এটা জন্তুৱে বিভিন্ন চকলেটৰ মাজত কিয়ডেইৰী মিল্কহে খাব লাগে তাক লৈ তৰ্ক কৰে।

ইয়াৰ পিছত ২০০৭ চনত ড্ৰাম বজাই থকা গৰিলা,২০০৮ ত গান শুনি আগবাঢ়ি থকা ট্ৰাক ,২০০৮ তেই এটা নতুন সংগীতৰ সৈতে গৰিলা আৰু আন বহুতো বিজ্ঞাপনেৰে দৰ্শকৰ মন কাঢ়ে।

ভাৰততো শেহতীয়াকৈ কুছ মীঠা হো যায়ে (অলপ মীঠা খাই লোৱা যাওঁক) শীৰ্ষকেৰে প্ৰচাৰ কৰা বিজ্ঞাপন সমূহে বহুল জনপ্ৰিয়তা পাইছে। পৰিয়ালৰ সকলোটিলৈ লক্ষ্য ৰাখি সৃষ্টি কৰা এই বিজ্ঞাপন সমূহে দৰ্শকক আকৰ্ষিত কৰিছে আৰু এতিয়া ভাৰতীয় উৎসৱ পাৰ্বণ সমূহতো ডেইৰী মিল্কে আকৰ্ষণীয় স্থান পাবলৈ লৈছে।

আৰু চাওক

কেডবেৰী

তথ্য সংগ্ৰহ

বাহ্যিক সংযোগ

Cadbury UK

শ্ৰেণী:চকলেট
পীয়েৰ এবেলাৰ্ড

পীয়েৰ এবেলাৰ্ড আছিল মধ্যযুগৰ এগৰাকী ফৰাচী দাৰ্শনিক, বিদ্বান, আগশাৰীৰ যুক্তিবিদ, ধৰ্মতত্ত্ববিদ, কবি আৰু সংগীতজ্ঞ।

দৰ্শন শাস্ত্ৰত, নমিনেলিজ্‌ম আৰু ধাৰণাবাদৰ জৰিয়তে সাৰ্বজনীনতাৰ সমস্যা (Problem of universals) সমাধান কৰাৰ লগতে নীতিশাস্ত্ৰত অভিপ্ৰায়ৰ (Intent in ethics) ওপৰত কৰা যুগান্তকাৰী কামৰ বাবে তেওঁ প্ৰশংসিত। এবেলাৰ্ডক প্ৰায়ে “দ্বাদশ শতিকাৰ ডেকাৰ্টে” বুলি কোৱা হয়। ইয়াৰ উপৰিও তেওঁক ৰুছ’, কাণ্ট আৰু স্পিনোজাৰ পূৰ্বসূৰী বুলিও গণ্য কৰা হয়। তেওঁক কেতিয়াবা আধুনিক অনুভৱবাদৰ মুখ্য অগ্ৰদূত হিচাপেও গণ্য কৰা হয়।

ছাত্ৰী তথা পাছলৈ পত্নী হোৱা ইল’ইজৰ সৈতে এবেলাৰ্ডৰ আবেগিক তথা কৰুণ প্ৰেম আৰু তেওঁলোকৰ মাজত হোৱা চিঠি-পত্ৰৰ আদান-প্ৰদানৰ বাবেহে এবেলাৰ্ড ইতিহাস আৰু জনপ্ৰিয় সংস্কৃতিত বেছি বিখ্যাত। এবেলাৰ্ড নাৰী আৰু তেওঁলোকৰ শিক্ষাৰ ৰক্ষক আছিল। এবেলাৰ্ড আৰু ইল’ইজৰ মাজত হোৱা নিষিদ্ধ মিলনৰ বাবে ইল’ইজৰ খুৰাকে মানুহ পঠিয়াই এবেলাৰ্ডক ভগ্নমুষ্ক কৰি অপুৰুষ কৰি পেলায়। এই পৰিঘটনাৰ পিছত দুয়োজনেই মঠলৈ গৈ অৱসৰ লোৱাৰ পিছতো ইল’ইজে নিজকে তেওঁৰ পত্নী বুলি গণ্য কৰি ৰাজহুৱাভাৱে এবেলাৰ্ডৰ হকে মাত মাতিছিল যেতিয়া তেওঁৰ মতবাদক পোপ ইনোচেণ্ট দ্বিতীয়‌ই নিন্দা কৰিছিল আৰু এবেলাৰ্ডক বিদ্বেষী বুলি গণ্য কৰিছিল।

কেথ’লিক ধৰ্মতত্ত্বত তেওঁ লিম্বোৰ ধাৰণাটোৰ বিকাশৰ বাবে, আৰু প্ৰায়শ্চিত্তৰ নৈতিক প্ৰভাৱ তত্ত্বৰ প্ৰৱৰ্তনৰ বাবে বেছিকৈ পৰিচিত। তেওঁক (হিপ্পোৰ অগষ্টিনৰ সৈতে) আধুনিক আত্ম-প্ৰতিফলিত আত্মজীৱনীকাৰৰ আটাইতকৈ উল্লেখযোগ্য অগ্ৰদূত হিচাপে গণ্য কৰা হয়। তেওঁৰ আত্মজীৱনী “হিষ্ট’ৰিয়া কেলামিটেটাম” আৰু ৰাজহুৱা চিঠি-পত্ৰৰ ব্যাপক বিতৰণৰ জৰিয়তে তেওঁ ভৱিষ্যতৰ এপিষ্ট’লাৰী উপন্যাস আৰু চেলিব্ৰিটি টেল-অলৰ (ব্যক্তিগত তথ্য সদৰি কৰা আত্মজীৱনী) বাবে ভেটি স্থাপন কৰিছিল আৰু শৈলী প্ৰতিষ্ঠা কৰিছিল।

আইনৰ ক্ষেত্ৰত এবেলাৰ্ডে জোৰ দি কৈছিল যে, যিহেতু বিষয়ভিত্তিক অভিপ্ৰায়ে মানুহৰ কাৰ্যৰ নৈতিক মূল্য নিৰ্ধাৰণ কৰে, গতিকে কোনো কাৰ্যৰ আইনী পৰিণতি কেৱল কাৰ্যৰ সৈতে নহয়, সেই ব্যক্তিজনৰ সৈতে জড়িত। এই মতবাদৰ জৰিয়তে এবেলাৰ্ডে মধ্যযুগত ব্যক্তিগত বিষয়ৰ ধাৰণাটোৰ ভেটি স্থাপন কৰিছিল যিটো আধুনিক আইনী নীতি গঢ় দিয়াত গুৰুত্বপূৰ্ণ হৈ পৰিছিল। ইয়াৰ ফলস্বৰূপে অৱশেষত স্কুল অৱ নট্ৰে-ডেম ডি পেৰিছ (পিছলৈ পেৰিছ বিশ্ববিদ্যালয়)ক আইনৰ ক্ষেত্ৰত বিশেষজ্ঞতাৰ বাবে স্বীকৃতি দিয়া হয়।

তথ্যসূত্ৰ

বাহ্যিক সংযোগ

দ্য লেটাৰ্‌ছ অৱ এবেলাৰ্ড এণ্ড ইল’ইজ

শ্ৰেণী:ফ্ৰান্সৰ ব্যক্তি
শ্ৰেণী:ফৰাচী কবি
শ্ৰেণী:দাৰ্শনিক
শ্ৰেণী:যুক্তিবিদ
শ্ৰেণী:ধৰ্মতত্ত্ববিদ
শ্ৰেণী:সংগীতজ্ঞ
শ্ৰেণী:মৃত ব্যক্তি
গোসাইগাঁও বিধানসভা সমষ্টি

গোঁসাইগাঁও বিধানসভা সমষ্টি (ইংৰাজী: Gossaigaon Assembly constituency) ভাৰতৰ পূব প্ৰান্তৰ ৰাজ্য অসমৰ ১২৬ খন বিধানসভা সমষ্টিৰ ভিতৰত অন্যতম। এই সমষ্টিটো কোকৰাঝাৰ জিলাত অৱস্থিত আৰু ই কোকৰাঝাৰ লোকসভা সমষ্টিৰ অন্তৰ্গত।

সমষ্টিৰ পৰিসৰ

ভৌগোলিক পৰিসৰ অনুসৰি গোঁসাইগাঁও সমষ্টিত কোকৰাঝাৰ জিলাৰ গোঁসাইগাঁও আৰক্ষী থানাৰ অন্তৰ্গত গোঁসাইগাঁও পৌৰসভা, শিমুলটাপো, পোটামৰী, জলোৱাসুতী, গুমা, ভাওৰাগুৰী, ঢোদোদ্ৰা, গোঁসাইগাঁও আৰু হাৰিভংগা মৌজা অন্তৰ্ভুক্ত হৈ আছে।

বিধানসভাৰ সদস্যসকল

বৰ্ষ বিধায়ক দল
১৯৫২ যতীন্দ্ৰ নাৰায়ণ দাস ভাৰতীয় জাতীয় কংগ্ৰেছ
১৯৫৭ মিথিয়াছ টুডু স্বতন্ত্ৰ প্ৰাৰ্থী
১৯৬২ মিথিয়াছ টুডু স্বতন্ত্ৰ প্ৰাৰ্থী
১৯৬৭ মিথিয়াছ টুডু স্বতন্ত্ৰ প্ৰাৰ্থী
১৯৭২ মিথিয়াছ টুডু ভাৰতীয় জাতীয় কংগ্ৰেছ
১৯৭৮ মিথিয়াছ টুডু ভাৰতীয় জাতীয় কংগ্ৰেছ
১৯৮৩ মিথিয়াছ টুডু ভাৰতীয় জাতীয় কংগ্ৰেছ
১৯৮৫ মিথিয়াছ টুডু ভাৰতীয় জাতীয় কংগ্ৰেছ
১৯৯১ তাজেন্দ্ৰ নাৰ্জাৰী স্বতন্ত্ৰ প্ৰাৰ্থী
১৯৯৬ তাজেন্দ্ৰ নাৰ্জাৰী অসম গণ পৰিষদ
২০০১ মিথিয়াছ টুডু ভাৰতীয় জাতীয় কংগ্ৰেছ
২০০৬ মজেন্দ্ৰ নাৰ্জাৰী স্বতন্ত্ৰ প্ৰাৰ্থী
২০১১ মজেন্দ্ৰ নাৰ্জাৰী বড়োলেণ্ড পিপলছ ফ্ৰণ্ট
২০১৬ মজেন্দ্ৰ নাৰ্জাৰী বড়োলেণ্ড পিপলছ ফ্ৰণ্ট
২০২১ মজেন্দ্ৰ নাৰ্জাৰী বড়োলেণ্ড পিপলছ ফ্ৰণ্ট
২০২১ (উপ-নিৰ্বাচন) জিৰণ বসুমতাৰী ইউনাইটেড পিপলছ পাৰ্টী লিবাৰেল
২০২৬ চভৰাম বসুমতাৰী বড়োলেণ্ড পিপলছ ফ্ৰণ্ট

নিৰ্বাচনী ফলাফল

২০২১ চনৰ উপ-নিৰ্বাচন

সমষ্টিটোৰ বিধায়ক মজেন্দ্ৰ নাৰ্জাৰীৰ ক'ভিড-১৯ জনিত কাৰণত মৃত্যু হোৱাৰ বাবে ২০২১ চনৰ ৩০ অক্টোবৰত এই উপ-নিৰ্বাচন অনুষ্ঠিত হৈছিল।

২০২১ চনৰ বিধানসভা নিৰ্বাচন

২০১৬ চনৰ বিধানসভা নিৰ্বাচন

২০১১ চনৰ বিধানসভা নিৰ্বাচন

তথ্যসূত্ৰ

শ্ৰেণী:অসমৰ বিধানসভা সমষ্টি
শ্ৰেণী:অসমৰ ৰাজনীতি
জাৱলাকাৰ উমা দেৱী

জাৱলাকাৰ উমা দেৱী (, জন্ম ২৬ ছেপ্টেম্বৰ ১৯৫৯) ভাৰতৰ অন্ধ্ৰ প্ৰদেশ উচ্চ ন্যায়ালয়ৰ ন্যায়াধীশ। অন্ধ্ৰ প্ৰদেশ উচ্চ ন্যায়ালয়ৰ ন্যায়াধীশক সমালোচনা কৰা ছ’চিয়েল মিডিয়া পোষ্টৰ তদন্তৰ বাবে কেন্দ্ৰীয় তদন্তকাৰী সংস্থাক নিৰ্দেশ দিয়াৰ পিছত ২০২০ চনত তেওঁ জনসাধাৰণৰ দৃষ্টি আকৰ্ষণ কৰিছিল। তেওঁ অন্ধ্ৰ প্ৰদেশ আৰক্ষীয়ে ৰাজনৈতিক ব্যক্তিৰ সৈতে সহযোগিতা কৰি ন্যায়পালিকাক আক্ৰমণ কৰাৰ অভিযোগো উত্থাপন কৰে।

জীৱন

১৯৫৯ চনত অন্ধ্ৰ প্ৰদেশৰ অনন্তপুৰত জাৱলাকাৰ জ্ঞানোবা ৰাও আৰু জাৱলাকাৰ থুলাছিবাইৰ ঘৰত উমা দেৱীৰ জন্মগ্ৰহণ হৈছিল৷ ১৯৮২ চনত অনন্তপুৰৰ শ্ৰী সত্য সাই উচ্চ শিক্ষা প্ৰতিষ্ঠানৰ পৰা তেওঁ বাণিজ্য শাখাত স্নাতক ডিগ্ৰী লাভ কৰাৰ লগতে ১৯৮৬ চনত অনন্তপুৰৰ শ্ৰী কৃষ্ণদেৱৰায় বিশ্ববিদ্যালয়ৰ পৰা আইন বিষয়ত স্নাতক ডিগ্ৰী লাভ কৰে। উমা দেৱী আৰু কুমাৰে চিবিআইক এই ছ'চিয়েল মিডিয়াত পোষ্ট কৰা ব্যক্তিসকলৰ বিৰুদ্ধে প্ৰথম তথ্য প্ৰতিবেদন অৰ্থাৎ অপৰাধমূলক প্ৰক্ৰিয়া আৰম্ভ কৰা আৰক্ষীৰ নথিপত্ৰ দাখিল কৰিবলৈও কৰ্তৃত্ব প্ৰদান কৰে। এই আদেশৰ বিষয়ে বহুলভাৱে প্ৰকাশ পাইছিল।

তথ্যসূত্ৰ

শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:ভাৰতৰ ন্যায়াধীশ
বগলামুখী

বগলামুখী বা বগলা হ'ল হিন্দু ধৰ্মৰ দহগৰাকী তান্ত্ৰিক দেৱ-দেৱীৰ এগৰাকী সদস্য, তেওঁ মহাবিদ্যাৰ অন্যতম। দেৱী বগলাই তেওঁ ভক্ত সকলৰ ভ্ৰম আৰু বিভ্ৰান্তি (বা ভক্তৰ শত্ৰু সকলৰ) নিজৰ গদাৰে চূৰমাৰ কৰে। বগলা শব্দটো ভল্গা (অৰ্থাৎ লাগাম) শব্দৰপৰা আহিছে, যিটো পিছলৈ ভগ্লা আৰু শেষত বগ্লা হয়। দেৱীৰ ১০৮টা বেলেগ বেলেগ নাম আছে। কিছুৱে তেওঁক ১১০৮টা নামেৰে আহ্বান কৰে। বগলামুখীক উত্তৰ ভাৰতত সাধাৰণতে পীতাম্বৰী মা বোলা হয়, গোঁসানীৰ ৰং সাধাৰণতে হালধীয়া বা সোণালী। দেৱীয়ে বগলীত আৰোহণ কৰে, যি একাগ্ৰতা আৰু পাণ্ডিত্যৰ প্ৰতীক।

দেৱী বগলামুগী জ্ঞানী দেৱীসকলৰ দহটা ৰূপৰ এগৰাকী, যি প্ৰতাপী মহিলা পৌৰাণিক শক্তিক প্ৰতিনিধিত্ব কৰে।

বগলামুখীৰ মূল মন্দিৰ অসমৰ গুৱাহাটীৰ কামাখ্যা মন্দিৰ আৰু হিমাচল প্ৰদেশৰ কাংগ্ৰাত আছে।

ৰূপ বৰ্ণনা

বিভিন্ন গ্ৰন্থত দেৱীৰ দুটা ৰূপৰ বৰ্ণনা আছে; দ্বি-ভুজা (দুখন হাতৰ) আৰু চতুৰ্ভুজা (চাৰিখন হাতৰ)। দ্বি-ভুজাৰ চিত্ৰণ সাধাৰণ, তেওঁক সাধাৰণতে সৌম্যা বা শীতলা ৰূপে বৰ্ণনা কৰা হয়। এইগৰাকী দেৱীয়ে সোঁহাতত এটা গডা লৈ এটা অসুৰক প্ৰহাৰ কৰি থাকে আৰু বাঁওহাতেৰে অসুৰৰ জিভাখন টানি উলিয়াই আনে। দেৱীৰ এই ছবিৰ ব্যাখ্যা কৰিলে ইয়াক স্তম্ভনৰ প্ৰদৰ্শনীৰ লগত ৰিজাব পাৰি, যি শক্তিৰে শত্ৰুক শান্ত বা পক্ষাঘাতগ্ৰস্থ কৰিব পাৰে। শত্ৰুক নিষ্ক্ৰিয় কৰাৰ বৰদান লভিবৰ বাবেই বগলামুখীৰ ভক্তসকলে তেওঁক উপাসনা কৰে।

বগলামুখীক কল্যাণী বুলিও কোৱা হয়। তেওঁ পীতাম্বৰাদেৱী, শত্ৰুবুদ্ধিবিনাশিনী আৰু ব্ৰহ্মাস্ত্ৰ ৰূপিনী নামেৰেও জনাজাত।

ইতিহাস

কিঞ্চলেৰ অনুবাদ মতে, বগলামুখী সেইগৰাকী যাৰ মুখ বগলী বা সাৰসৰ দৰে। কিন্তু বগলামুখীক কাচিৎহে বগলীৰ মূৰীয়া বা বগলীৰে সৈতে চিত্ৰিত কৰা হৈছে।

অন্য এক কাহিনী মতে, বগলামুখী ভল্গামুখী শব্দৰ অপভ্ৰংশ। ভল্গা মানে লেকাম বা বিত। ঘোঁৰাৰ লেকামৰ দৰে যিডাল ঘোঁৰাক বশ কৰিবলৈ ইয়াৰ মুখত বন্ধা হয়। বগলামুখীয়ে শত্ৰুক বশ কৰাৰ শক্তি দিয়ে।

এক অন্য ব্যাখ্যা মতে, ভল্গা মানে পক্ষাঘাতগ্ৰস্থ কৰা বা স্তম্ভন কৰাৰ ক্ষমতা।

বগলা পূজাৰ ৰং আৰু মন্ত্ৰ ব্যাখ্যা

বগলামুখী হালধীয়া ৰঙৰ সৈতে যুক্ত। তেওঁ হালধীয়া বস্ত্ৰ আৰু অলংকাৰ পৰিধান কৰে। হালধীয়া ৰঙটো বগলামুখী পূজাৰ এক অভিন্ন অংগ। বিভিন্ন গ্ৰন্থৰ মতে এই ৰং দেৱীৰ প্ৰিয়। হালধীয়া কাপোৰ পিন্ধি, হালধীয়া বস্ত্ৰৰ ওপৰত বহি হালধীয়া প্ৰসাদ আগবঢ়াই ভক্তই বগলাক আৰাধনা কৰে। হালধীয়া ৰঙে সূৰ্য, সোণ, পৃথিৱী, শস্য আৰু জুইক প্ৰতিনিধিত্ব কৰে, যাৰ অৰ্থ হ'ল শুভ, পৰিপূৰ্ণ আৰু বিশুদ্ধ। হালধীয়া হালধি বিবাহৰ সৈতে যুক্ত। হালধীয়াৰে যুক্ত বাবে দেৱী বগলামুখীক পীতাম্বৰা দেৱী বুলিও কোৱা হয়।

অলৌকিক আৰু যাদুকৰী শক্তি প্ৰদায়নী ৰূপে বগলামুখীক পূজা কৰা হয়।

বগলামুখীৰ প্ৰশংসা অৰ্থে উচ্চাৰিত স্তোত্ৰৰ অৰ্থ এনেধৰণৰ – তোমাৰ মন্ত্ৰৰ প্ৰভাৱে সুবক্তা মূক হয়, ধনী দুখীয়ালৈ পৰিৱৰ্তিত হয়, বিধ্বংসী জুই নুমাই যায়, খঙাল মানুহৰ খং নাইকিয়া হয়, দুষ্ট শান্ত হয়, সক্ৰিয় মানুহ অকামিলা হয়, জ্ঞানী মুৰ্খ হয়, কৰুণাময়ী বগলামুখী তোমাক প্ৰণাম।

বগলা মন্দিৰ থকা কেতবোৰ স্থান

কামাখ্যা মন্দিৰক তান্ত্ৰিক পূজা-পদ্ধতিৰ মূল কেন্দ্ৰ বুলি ধৰা হয়, য'ত দহগৰাকী মহাবিদ্যাৰ মন্দিৰ আছে। কামাখ্যা মন্দিৰৰপৰা কেইশমান মিটাৰ আঁতৰত বগলা দেৱীৰ মন্দিৰ আছে। বগলা দেৱীৰ মূল মন্দিৰ কটলাৰ পাঠানকোট মণ্ডী, এন এইচ টুৱেণ্টিত আছে। লগতে উত্তৰত হিমাচল প্ৰদেশ, পঞ্জাবৰ মহিলাপুৰত, মধ্যপ্ৰদেশৰ আগ্ৰা মালৱা জিলা, তামিলনাডু, কৰ্ণাটক আদি ভাৰতৰ বিভিন্ন ৰাজ্যত মা বগলাৰ মন্দিৰ আছে। নেপালৰ কাঠমাণ্ডুতো বগলা দেৱীৰ মন্দিৰ আছে।

তথ্য সংগ্ৰহ

শ্ৰেণী:হিন্দু দেৱী
মনালী দেশাই

মনালী দেশাই সমাজবিজ্ঞানৰ পাঠক আৰু নিউনহাম কলেজৰ ফেলো৷ তেওঁ ২০২০ চনৰ পৰা ২০২৪ চনলৈকে কেম্ব্ৰিজ বিশ্ববিদ্যালয়ৰ সমাজবিজ্ঞান বিভাগৰ মুৰব্বী আছিল, আৰু কেম্ব্ৰিজ বিশ্ববিদ্যালয়ৰ এটা বিভাগৰ নেতৃত্ব দিয়া প্ৰথমগৰাকী অশ্বেতকায় মহিলা বুলি বিশ্বাস কৰা হয়।

প্ৰাৰম্ভিক জীৱন

দেশাই ভাৰত, আমেৰিকা, যুক্তৰাজ্যত ডাঙৰ-দীঘল হৈছিল। আমেৰিকাত জন্মগ্ৰহণ কৰা দেশাইয়ে পিছলৈ ভাৰতলৈ গুচি আহে আৰু দিল্লীত অধ্যয়ন কৰে। বিশ্ববিদ্যালয়ত পঢ়াৰ আগতে লণ্ডনত শেষৰ দুবছৰ স্কুলীয়া শিক্ষা সমাপ্ত কৰে। দেশাইৰ গৱেষণামূলক আগ্ৰহৰ ভিতৰত উত্তৰ-ঔপনিৱেশিক অধ্যয়ন, সামাজিক আন্দোলন, ৰাষ্ট্ৰ গঠন, ৰাজনৈতিক দল, উন্নয়ন, আৰু জাতিগত হিংসা আদি অন্তৰ্ভুক্ত। ইয়াৰ পূৰ্বে তেওঁৰ কামৰ বাবে ব্ৰিটিছ একাডেমী আৰু লেভাৰহুলম ট্ৰাষ্টে ধন আগবঢ়াইছিল। দেশাইৰ গৱেষণাৰ বাবে বৰ্তমান অৰ্থনৈতিক আৰু সামাজিক গৱেষণা পৰিষদে জোহান্সবাৰ্গ আৰু দিল্লীৰ নগৰ পৰিৱৰ্তন আৰু লিংগ হিংসাৰ তদন্তৰ বাবে ধন আগবঢ়ায়।

২০০৭ চনত দেশাইয়ে ভাৰতত ৰাষ্ট্ৰ গঠন আৰু উগ্ৰ গণতন্ত্ৰ, ১৮৬০-১৯৯০ শীৰ্ষক এখন গ্ৰন্থ লিখিছিল।

শৈক্ষিক ভূমিকা

কেম্ব্ৰিজলৈ অহাৰ আগতে দেশাইয়ে লণ্ডন স্কুল অৱ ইকনমিক্সত অধ্যাপনা কৰিছিল। তেওঁ কেম্ব্ৰিজৰ নিউনহাম কলেজৰ ফেলোও।

২০২০ চনত দেশাই সমাজবিজ্ঞান বিভাগৰ মুৰব্বী হয়। কেম্ব্ৰিজ বিশ্ববিদ্যালয়ৰ এটা বিভাগৰ নেতৃত্ব দিয়া প্ৰথমগৰাকী ৰঙীন মহিলা বুলি তাই বিশ্বাস কৰিছিল। তেওঁ কেম্ব্ৰিজ বিশ্ববিদ্যালয়ৰ সমাজবিজ্ঞান বিভাগত "ডিকলনিজ ছ'চিয়েলজি" কৰ্মগোট স্থাপন কৰাত সহায় কৰিছিল।

তথ্যসূত্ৰ

শ্ৰেণী:ভাৰতীয় মূলৰ ব্যক্তি
শ্ৰেণী:নাৰীবাদী
শ্ৰেণী:সমাজবিজ্ঞানী
পুষ্পা বীৰেন্দ্ৰ গণেদিৱালা

পুষ্পা বীৰেন্দ্ৰ গণেদিৱালা (, জন্ম ১১ মাৰ্চ ১৯৬৯) এগৰাকী ভাৰতীয় অধিবক্তা। তেওঁ পূৰ্বে বম্বে উচ্চ ন্যায়ালয়ৰ অতিৰিক্ত ন্যায়াধীশ আছিল যদিও মহিলা আৰু শিশুৰ বিৰুদ্ধে যৌন নিৰ্যাতনৰ গোচৰ সন্দৰ্ভত কেইবাটাও বিতৰ্কিত ৰায়দান কৰাৰ পিছত ভাৰতৰ উচ্চতম ন্যায়ালয়ে তেওঁক স্থায়ী হিচাপে নিযুক্তি দিবলৈ অস্বীকাৰ কৰে৷ উচ্চতম ন্যায়ালয়ে এই অস্বাভাৱিক পদক্ষেপ গ্ৰহণ কৰাৰ পিছত তেওঁ ২০২২ চনত পদত্যাগ কৰে।

প্ৰাথমিক জীৱন আৰু শিক্ষা

গণেদিৱালাৰ ১৯৬৯ চনত মহাৰাষ্ট্ৰৰ আমৰাৱতী জিলাৰ পৰতৱাড়াত জন্ম হৈছিল । তেওঁৰ বি.কম, এল.এল.বি, আৰু এল.এল.এম ডিগ্ৰী অৰ্জন কৰিছে।

কৰ্মজীৱন

গোচৰ

গণেদিৱালাই প্ৰথমে অমৰাৱতী জিলা আদালতত আইন চৰ্চা কৰিছিল, আৰু অমৰাৱতী বিশ্ববিদ্যালয়ত আইন বিষয়ত বক্তৃতাও দিছিল।

ন্যায়িক

২০০৭ চনত গণেদিৱালাই জিলা ন্যায়াধীশ হিচাপে নিযুক্তি লাভ কৰে, আৰু মুম্বাইৰ চহৰ দেৱানী আদালত আৰু নগপুৰৰ জিলা আৰু পৰিয়াল আদালতত কাৰ্যনিৰ্বাহ কৰে। পিছলৈ তেওঁ নগপুৰ ৰ প্ৰধান জিলা আৰু অধিবেশন ন্যায়াধীশ হয়, আৰু পৰৱৰ্তী সময়ত বম্বে উচ্চ ন্যায়ালয়ৰ পঞ্জীয়ক প্ৰধান হিচাপে নিযুক্তি লাভ কৰে।

গণেদিৱালাই আন দুজন ন্যায়াধীশৰ সৈতে ২০১৯ চনত দুটা গোচৰত মৃত্যুদণ্ডৰ শাস্তি যাৱজ্জীৱন কাৰাদণ্ডলৈ হ্ৰাস কৰিছে। দুয়োটা গোচৰেই হত্যাৰ অপৰাধৰ সৈতে জড়িত।

তথ্যসূত্ৰ

শ্ৰেণী:ন্যায়াধীশ
শ্ৰেণী:জীৱিত ব্যক্তি
শ্ৰেণী:মহাৰাষ্ট্ৰৰ ব্যক্তি
শ্ৰেণী:ভাৰতৰ মহিলা ন্যায়াধীশ
মাৰিয়ানা ভাচিলেভা

মাৰিয়ানা ভাচিলেভা-টোটেভা (বুলগেৰিয়ান: Мариана Василева Тотева, জন্ম ৬ জুলাই ১৯৭৪) বুলগেৰিয়ান মূলৰ এগৰাকী আজাৰবাইজানী ছন্দময় জিমনাষ্টিক প্ৰশিক্ষক। তেওঁ ২০২১ চনৰপৰা ২০২৫ চনলৈকে আজাৰবাইজানৰ যুৱ আৰু ক্ৰীড়া মন্ত্ৰ্যালয়ৰ উপ-মন্ত্ৰী হিচাপে কাৰ্যনিৰ্বাহ কৰিছিল আৰু আজাৰবাইজান ৰিদমিক জিমনাষ্টিক ফেডাৰেচনৰ প্ৰথম মুখ্য প্ৰশিক্ষক আছিল।

পেচা জীৱন

ভাচিলেভা আগতে বুলগেৰিয়াৰ এগৰাকী ছন্দময় জিমনাষ্ট আছিল আৰু চফিয়া, বুলগেৰিয়াস্থিত লেভস্কি ক্লাবত প্ৰশিক্ষক হিচাপে কাম কৰিছিল। ২০০৭ চনত তেওঁক আজাৰবাইজান জিমনাষ্টিক ফেডাৰেচনৰপৰা প্ৰশিক্ষক হিচাপে কাম কৰাৰ বাবে নিমন্ত্ৰণ জনোৱা হয়; তাৰ পিছতে তেওঁ নিজৰ পৰিয়াল (স্বামী আৰু দুটা সন্তান) লৈ বাকু, আজাৰবাইজানলৈ স্থানান্তৰিত হয়।

২০০৯ চনত তেওঁক আজাৰবাইজান ৰিদমিক জিমনাষ্টিক ফেডাৰেচনৰ মুখ্য প্ৰশিক্ষক হিচাপে নিযুক্তি দিয়া হয়। ২০১৩ চনত তেওঁ “আজাৰবাইজানৰ সন্মানীয় প্ৰশিক্ষক” উপাধি লাভ কৰে। ২০১৫ চনত প্ৰথম ইউৰোপীয় খেলত জাতীয় দলৰ সফল প্ৰদৰ্শনৰ বাবে তেওঁ আজাৰবাইজানৰ ৰাষ্ট্ৰপতিৰ সন্মানীয় ডিপ্লমা লাভ কৰে। তেওঁৰ প্ৰশিক্ষণকালত আজাৰবাইজানৰ জাতীয় দলে ২০০৯, ২০১১, ২০১৩, ২০১৪, ২০১৮, ২০২০, ২০২২ আৰু ২০২৩ চনৰ ইউৰোপীয় চেম্পিয়নশ্বিপত পদক লাভ কৰে। ২০২১ চনৰ ২৯ নৱেম্বৰৰপৰা তেওঁ আজাৰবাইজানৰ যুৱ আৰু ক্ৰীড়া মন্ত্ৰ্যালয়ৰ উপ-মন্ত্ৰী হিচাপে কাৰ্যনিৰ্বাহ কৰে।

উল্লেখযোগ্য শিক্ষাৰ্থীসমূহঃ
মাৰিনা দূৰুণ্ডা (জন্ম ১৯৯৭) — একাধিক বিশ্ব কাপ পদক বিজয়ী
লালা ইউছিফোভা (জন্ম ১৯৯৬) — ২০১২, ২০১৩ (গ্ৰেণ্ড প্ৰি ফাইনেল) পদক বিজয়ী
ঝালা পিৰিয়েভা (জন্ম ২০০০) — ইউৰোপীয় জুনিয়ৰ পদক বিজয়ী
আৰজু জলিলোভা (জন্ম ২০০৪) — বিশ্ব আৰু ইউৰোপীয় জুনিয়ৰ পদক বিজয়ী
জোহ্ৰা আঘামিৰোভা (জন্ম ২০০১) — ২০১৯ চনৰ গ্ৰীষ্মকালীন ইউনিভাৰ্চিয়াড পদক বিজয়ী

২০২০ চনৰ জুলাই মাহত ভাচিলেভাৰ বিৰুদ্ধে জিমনাষ্টিক এথিক্স ফাউণ্ডেচনত এক গোচৰ দাখিল কৰা হয়, য’ত বহু জিমনাষ্টৰ ওপৰত মানসিক আৰু শাৰীৰিক নিৰ্যাতনৰ অভিযোগ উত্থাপন কৰা হৈছিল। তদন্তত পোৱা যায় যে তেওঁ জিমনাষ্টসকলক ওজন বাঢ়াৰ বাবে প্ৰহাৰ কৰিছিল, অসুস্থ অৱস্থাতো অনুশীলন কৰিবলৈ বাধ্য কৰিছিল, খেলুৱৈসকলৰ ধন আটকাই ৰাখিছিল আৰু তেওঁলোকক পৰিয়ালৰ সৈতে যোগাযোগ কৰিবলৈ বাধা দিছিল। ২০২৪ চনৰ ডিচেম্বৰত তেওঁক শাস্তি দিয়া হয় আৰু তেওঁক ৮ বছৰলৈকে আন্তঃৰাষ্ট্ৰীয় জিমনাষ্টিক ফেডাৰেচনৰ কোনো কাৰ্যকলাপত অংশগ্ৰহণ কৰিব নোৱাৰা কৰা হয় আৰু জীৱনভৰ কোনো ফেডাৰেচনৰ মুখ্য প্ৰশিক্ষক হিচাপে নিযুক্ত নহ’ব পাৰিব। তেওঁৰ কন্যা ছিয়ানা আৰু আন এজন প্ৰশিক্ষককো শাস্তি দিয়া হয়, আৰু আজাৰবাইজান জিমনাষ্টিক ফেডাৰেচনকো দায়বদ্ধ ধৰা হয়।

২০২৫ চনৰ ১৬ জানুৱাৰীত ভাচিলেভা-টোটেভাক যুৱ আৰু ক্ৰীড়া মন্ত্ৰ্যালয়ৰ উপ-মন্ত্ৰী পদৰপৰা অপসাৰণ কৰা হয়।

ব্যক্তিগত জীৱন

মাৰিয়ানা ভাচিলেভা আজাৰবাইজানৰ নাগৰিক যদিও তেওঁ বুলগেৰিয়াৰ নাগৰিকত্বো ৰাখিছে। তেওঁ বুলগেৰিয়ান, আজাৰবাইজানী আৰু ৰাছিয়ান ভাষা ক’ব পাৰে। তেওঁ বিবাহিত আৰু তেওঁৰ দুগৰাকী কন্যা আছে: ছিয়ানা আৰু ভালেৰিয়া। ছিয়ানা ভাচিলেভাই আজাৰবাইজানৰ ৰিদমিক জিমনাষ্টিক দলেৰে প্ৰতিযোগিতা কৰিছে আৰু দেশখনৰ ইতিহাসত সৰ্বকনিষ্ঠ স্বাভাৱিকীকৃত খেলুৱৈ।

তথ্যসূত্ৰ

বাহ্যিক সংযোগ

Azerbaijan Rhythmic Gymnastics Coach Profile

শ্ৰেণী:মহিলা ৰাজনীতিবিদ
ৰেলগাড়ী

ৰেলগাড়ী হৈছে সংযুক্ত বাহনৰ এটা শৃংখলা, যিবোৰ ৰেলপথৰ ওপৰেদি চলাচল কৰে।

ৰেলগাড়ীৰ উৎপত্তি ঘোঁৰাই টনা ৱেগনৱে'ৰ পৰা হৈছিল, যিবোৰ পাথৰ বা কাঠৰ ৰেলপথত চলিছিল। ১৮০২ চনত যুক্তৰাজ্যত বাষ্পীয় লোক’মটিভ উদ্ভাৱনৰ পিছতে, ৰেলগাড়ী বিশ্বজুৰি ব্যাপকভাৱে বিস্তাৰ লাভ কৰে আৰু যাত্ৰী আৰু মাল অতি সোনকালে সস্তাত পৰিবহণ সম্ভৱ কৰি তোলে। ১৯শ শতিকাৰ অন্ত ভাগত নগৰবাসীৰ যাতায়াতৰ বাবে দ্ৰুত ৰেল পৰিবহণ আৰু ট্ৰামৰো উদ্ভৱ ঘটে। ১৯২০ চনৰ পৰা বিশেষকৈ দ্বিতীয় বিশ্বযুদ্ধৰ পিছত ডিজেল লোক’মটিভ আৰু বৈদ্যুতিক লোক’মটিভে বাষ্পৰ স্থান গ্ৰহণ কৰে। তাৰ পিছতে গাড়ী, ট্ৰাক আৰু বিস্তৃত ঘাইপথৰ বিস্তাৰ আৰু বিমানৰ গুৰুত্ব বৃদ্ধি পোৱাৰ ফলত বহুতো ৰেলপথ বন্ধ হৈ পৰে। বাছ ব্যৱস্থাৰ প্ৰচলনৰ ফলত বহু দ্ৰুত ৰেল আৰু ট্ৰাম ব্যৱস্থাও বন্ধ কৰি দিয়া হয়।

সাধাৰণ ৰেলগাড়ী দুটা ৰে'লৰ ওপৰেৰে সমতল ভূমিত চলিলেও, কিছুমান বিশেষ ধৰণৰ ৰেল আছে যিবোৰ ভিন্ন ধৰণেৰে চলে।

প্ৰাকৃতিক গেছ বা হাইড্ৰ'জেন চালিত ৰেলগাড়ী একবিংশ শতিকাৰ এটা নতুন বিকাশ।

তথ্যসূত্ৰ

শ্ৰেণী:প্ৰযুক্তি
শ্ৰেণী:পৰিবহণ